CELEX: 32017D2220
Language: lv
Date: 2017-11-30 00:00:00
Title: Komisijas Īstenošanas lēmums (ES, Euratom) 2017/2220 (2017. gada 30. novembris), ar kuru groza Lēmumu 90/181/Euratom, EEK, ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2017) 7854)

2.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 318/29
            
         KOMISIJAS ĪSTENOŠANAS LĒMUMS (ES, Euratom) 2017/2220
   (2017. gada 30. novembris),
   ar kuru groza Lēmumu 90/181/Euratom, EEK, ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam
   
      
         (izziņots ar dokumenta numuru C(2017) 7854)
      
   
   (Autentisks ir tikai teksts itāļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 370. pantu Itālija var, ievērojot nosacījumus, kas minētajai dalībvalstij piemērojami 1978. gada 1. janvārī, turpināt uzlikt nodokli minētās direktīvas X pielikuma A daļā uzskaitītajiem darījumiem. Saskaņā ar minēto pantu šie darījumi ir jāņem vērā, nosakot pievienotās vērtības nodokļa (PVN) pašu resursu bāzi.
            
         
               (2)
            
            
               Ar Komisijas Lēmumu 90/181/Euratom, EEK (3) Itālijai tika dota atļauja izmantot aptuvenas aplēses darījumiem, kas minēti Direktīvas 2006/112/EK X pielikuma A daļas 3. punktā attiecībā uz ēkām un apbūves zemi.
            
         
               (3)
            
            
               Itālija 2017. gada 4. aprīļa vēstulē lūdza atcelt tai piešķirto atļauju PVN pašu resursu bāzes aprēķinam attiecībā uz darījumiem, kas minēti Direktīvas 2006/112/EK X pielikuma A daļas 3. punktā, jo tā vairs nav vajadzīga, ņemot vērā izmaiņas valsts tiesību aktos. Pēc šīm izmaiņām tiesību aktos Itālija vairs neuzliek nodokli šiem darījumiem. Tādēļ vairs nav atļauta negatīva kompensācija PVN pašu resursu nolūkiem. Tādēļ šī atļauja būtu jāatceļ.
            
         
               (4)
            
            
               Tādēļ būtu attiecīgi jāgroza Lēmums 90/181/Euratom, EEK,
            
         IR PIEŅĒMUSI ŠO LĒMUMU.
   1. pants
   Lēmuma 90/181/Euratom, EEK 1. panta pirmās daļas 1. punktu svītro.
   2. pants
   Šis lēmums ir adresēts Itālijas Republikai.
   
      Briselē, 2017. gada 30. novembrī
      
         
            Komisijas vārdā –
         
         
            Komisijas loceklis
         
         Günther OETTINGER
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
   
      (3)  Komisijas 1990. gada 23. marta Lēmums 90/181/Euratom, EEK, ar ko Itālijai atļauj izmantot noteiktas aptuvenas aplēses PVN pašu resursu bāzes aprēķinam (OV L 99, 19.4.1990., 32. lpp.).